b'\n_START_ARTICLE_\nNy Jord\n_START_PARAGRAPH_\nNy Jord (Selskap for landets indre kolonisasjon og emigrasjonens innskrenkning) ble dannet i 1908 og fikk i 1915 sitt n\xc3\xa5v\xc3\xa6rende navn. Selskapet hadde som form\xc3\xa5l \xc3\xa5 minske utvandringen. Dette skulle gj\xc3\xb8res ved \xc3\xa5 vise til ulempene ved \xc3\xa5 dra fra landet og \xc3\xa5 gi folk en mer realistisk oppfatning av hva de kunne vente seg dersom de emigrerte. _NEWLINE_Selskapet arbeidet etter hvert mest for bureising p\xc3\xa5 udyrket jord ved \xc3\xa5 kj\xc3\xb8pe dyrkingsfelt, og p\xc3\xa5 s\xc3\xa6rlige vilk\xc3\xa5r gi \xc3\xb8konomisk tilskudd til bureisere. Fram til midten av 1930-tallet hadde selskapet gitt tilskudd til mer enn 10 000 bureisingsbruk, og det var dyrket over 180 000 dekar jord.\n_START_SECTION_\nBureising etter omr\xc3\xa5de\n_START_PARAGRAPH_\nNordland, Troms og Hedmark var de tre fylkene med flest bureisingsbruk. I Oppland ble det i perioden 1921-55 etablert 1353 bureisingsbruk. Snertingdal var den kommunen med flest bruk (92 stk), tett fulgt av Torpa med 85 bruk. Flere av bureisningsgrendene som kom i stand som f\xc3\xb8lge av selskapets virksomhet, ble p\xc3\xa5 folkemunne ofte kalt Ny jord, slik for eksempel med grenda Elveng i Bjugn.\n_START_SECTION_\nEkspansjon og omorganisering\n_START_PARAGRAPH_\nSelskapet startet i 1916 Val landbruksskole i N\xc3\xa6r\xc3\xb8y i Nord-Tr\xc3\xb8ndelag._NEWLINE_I 1972 gikk Ny Jord sammen med Det norske myrselskap og dannet Det norske jord- og myrselskap (DNJM).'